— Навінкамі бібліятэка папаўняецца спраўна, — запэўнівае мяне Наталля Іванаўна. — Бывае, што трэба пачакаць, але ў рэшце рэшт “хіты продажаў” да нас даходзяць. А гурток гэты — своеасаблівая Квасоўка ў разрэзе. З усімі яго болькамі і радасцямі, са штодзённай працай і сямейным побытам, і з культурай, вядома. Дарэчы, многія акцыі бібліятэка праводзіць сумесна з нашым Цэнтрам развіцця культуры і народнай творчасці.